b"\n_START_ARTICLE_\nGospa Bovaryjeva\n_START_SECTION_\nVsebina\n_START_PARAGRAPH_\nZgodba se dogaja v 19. stoletju v Franciji, v Normandiji. Roman se pri\xc4\x8dne z opisom Charlesa Bovaryja, pode\xc5\xbeelskega zdravnika iz mesta Rouen. Ema Rouault \xc5\xbeivi pri nunah, se tam \xc5\xa1ola, kratko\xc4\x8dasi s prebiranjem romanti\xc4\x8dnih romanov in si na tej osnovi predstavlja zakon in dru\xc5\xbeino. Poro\xc4\x8di se s Charlesom, ki pa je njeno pravo nasprotje. \xc5\xbdivita v majhnem, malome\xc5\xa1\xc4\x8danskem mestu Tostes. Emo za\xc4\x8dne \xc5\xbeivljenje ob Charlesu dolgo\xc4\x8dasiti, saj je druga\xc4\x8dno od tistega iz romanov.  Mo\xc5\xbe ji postaja vsak dan bolj zoprn, tako za\xc4\x8dne bolehati. Kmalu se zakonca zato preselita v mesto Yonvill de l'Abbaye. Ema tam rodi pun\xc4\x8dko, a tudi materinstvo ji ne pomeni veliko, zato za\xc4\x8dne iskati tisto, \xc4\x8desar nima v zakonu, ljubezen. Njen prvi ljubimec je Rodolphe, ki pa se je kmalu naveli\xc4\x8da. V mestu Rouen se Ema sre\xc4\x8da z drugim ljubimcem, Leonom, vendar je tudi ta zveza obsojena na neuspeh. Ema se vse bolj zadol\xc5\xbeuje, saj \xc5\xbeeli denarno pomagati Leonu. Na koncu Ema ne vidi ve\xc4\x8d re\xc5\xa1itve iz denarne ter psihi\xc4\x8dne krize, odlo\xc4\x8di se narediti samomor. Charles na koncu po\xc5\xa1lje h\xc4\x8der k teti, kjer jo \xc4\x8daka prihodnost delavke v tovarni, sam ni ve\xc4\x8d \xc4\x8disto pri pameti, tako na koncu umre."